ก้าวแรกสู่สังเวียน

***ก้าวแรกสู่สังเวียน*** (; ) เป็นการ์ตูนญี่ปุ่นแนวมวย เขียนและวาดภาพประกอบโดยโจจิ โมริกาวะ เรื่องนี้ได้รับการตีพิมพ์เป็นตอนโดยสำนักพิมพ์โคดันชะลงในโชเน็นแม็กกาซีน นิตยสารแนวโชเน็งตั้งแต่เดือนตุลาคม 1989 และมีการรวบรวมเป็นฉบับรวมเล่ม (ทังโกบง) ทั้งหมด 142 เล่ม ณ เดือนธันวาคม 2024 เรื่องราวนี้เป็นเรื่องราวของ อิปโป มาคุโนะอุจิ นักเรียนมัธยมปลายในช่วงที่เขาเริ่มต้นอาชีพนักมวย และเมื่อเวลาผ่านไป เขาก็คว้าแชมป์ต่าง ๆ มากมาย และเอาชนะคู่ต่อสู้ไปได้หลายคน

ส่วนฉบับอนิเมะ เริ่มออกอากาศที่ญี่ปุ่น ทางสถานีนิปปอนทีวี ตั้งแต่เดือนตุลาคม พ.ศ. 2543 ถึงเดือนมีนาคม พ.ศ. 2545 มีความยาวทั้งสิ้น 76 ตอน หลังจากนั้นก็ยังมีการสร้างตอน "แชมเปี้ยนโร้ด" ซึ่งเป็นภาคพิเศษออกฉายทางโทรทัศน์ และตอน "มาชิบะ ปะทะ คิมูระ" ออกจำหน่ายในรูปแบบ OVA (โอวีเอ) ด้วย สำหรับในประเทศไทย เคยออกอากาศทางโมเดิร์นไนน์ ทีวีตั้งแต่วันที่ 1 พฤศจิกายน พ.ศ. 2548 ถึง 30 กรกฎาคม พ.ศ. 2549 ในรายการโมเดิร์นไนน์ การ์ตูน เวลา 9.30-10.00 น. และออกจำหน่ายในรูปแบบวีซีดี โดย TIGA ในชื่อรายการ MCOT Dexclub ทุกเช้าวันเสาร์ - อาทิตย์ เวลา 6.00 น. - 6.30 น. เริ่มเร็วๆ นี้ ฉายทางช่อง 9 เอ็มคอตเอชดี

## เรื่องย่อ
อิปโป เป็นเด็กหนุ่มลูกชาวประมงที่ทั้งกตัญญูและขยันขันแข็ง ก่อนไปโรงเรียนเขาจะช่วยแม่ทำงาน และเมื่อกลับจากโรงเรียนก็จะรีบกลับมาช่วยแม่จัดของลงเรือทุกวัน ทำให้อิปโปไม่ค่อยมีเพื่อน บวกกับความที่มีนิสัยขี้ขลาด อ่อนแอ ไม่สู้คน เขาจึงมักจะถูกเพื่อนในชั้นเรียนรังแกอยู่เสมอ

ชีวิตของอิปโปดำเนินเป็นวัฏจักรเช่นนี้มาตลอด จนกระทั่งวันหนึ่ง เมื่อ **ทากามูระ มาโมรุ** ได้เข้ามาช่วยเหลือในขณะที่เขากำลังถูกรังแก อิปโปรู้สึกประทับใจในความเก่งกาจของทากามูระ และฝันอยากจะชกมวยอย่างทากามูระบ้าง แม้เส้นทางสู่การเป็นนักมวยของเขาจะไม่ได้โรยด้วยกลีบกุหลาบ แต่อย่างน้อยอิปโปก็รู้แล้วว่าสิ่งที่ตนเองรักและต้องการที่จะทำที่สุดนั้น ไม่มีอย่างอื่นอีกแล้วนอกจาก **[[มวยสากล|มวย]]**

## สื่อ
### มังงะ
เขียนและวาดภาพประกอบโดยโจจิ โมริกาวะ *ก้าวแรกสู่สังเวียน* ได้รับการตีพิมพ์ใน *[[โชเน็นแม็กกาซีน]]* ของสำนักพิมพ์โคดันชะตั้งแต่วันที่ 11 ตุลาคม 1989 มังงะเรื่องนี้ได้ตีพิมพ์มาแล้วกว่า 30 ปี และได้ตีพิมพ์ถึงตอนที่ 1,000 ในเดือนธันวาคม 2012 กลายเป็นหนึ่งในซีรีส์มังงะที่ตีพิมพ์ยาวนานที่สุด โดยมีตอนมากกว่า 1,400 ตอนในญี่ปุ่นในปี 2022 โคดันชะได้จัดทำเป็นฉบับรวมเล่ม (ทังโกบง) เล่มแรกได้รับการตีพิมพ์เมื่อวันที่ 17 กุมภาพันธ์ 1990 ณ วันที่ 17 กรกฎาคม 2024 ได้ตีพิมพ์ไปแล้ว 141 เล่ม ในเดือนมิถุนายน 2021 มีการประกาศว่ามังงะเรื่องนี้จะมีการเผยแพร่ทางดิจิทัลเป็นครั้งแรกในรอบ 33 ปีนับตั้งแต่การตีพิมพ์ โดยเริ่มในวันที่ 1 กรกฎาคมของปีเดียวกัน

โคดันชะเริ่มเผยแพร่ในรูปแบบดิจิทัลเป็นภาษาอังกฤษบนบริการ K Manga โดยวางจำหน่าย 10 เล่มแรก (87 ตอน) ในเดือนกันยายน 2023 และมีวางจำหน่ายตอนใหม่ทุกสัปดาห์

### อนิเมะ

*ก้าวแรกสู่สังเวียน* ถูกดัดแปลงเป็นแฟรนไชส์อนิเมะ ซีรีส์อนิเมะทางโทรทัศน์ความยาว 75 ตอน ผลิตโดยแมดเฮาส์, นิปปงทีวี และ VAP กำกับโดยซาโตชิ นิชิมูระ ออกอากาศทางนิปปงทีวีระหว่างวันที่ 4 ตุลาคม 2000 ถึง 27 มีนาคม 2002 ตอนต่างๆ ได้ถูกรวบรวมเป็นดีวีดีจำนวน 25 แผ่นที่ออกโดย VAP ตั้งแต่วันที่ 16 มีนาคม 2001 ถึงวันที่ 21 มีนาคม 2003 ดีวีดีชุดสุดท้ายประกอบด้วยตอนพิเศษที่ไม่ได้ออกอากาศในญี่ปุ่น ตอนที่ 76 ภาพยนตร์โทรทัศน์เรื่อง *Hajime no Ippo: Champion Road* ออกอากาศเมื่อวันที่ 18 เมษายน 2003 ออริจินัลวิดีโอแอนิเมชัน (OVA) ชื่อ *Hajime no Ippo Mashiba vs. Kimura* ออกฉายเมื่อวันที่ 5 กันยายน 2003

ซีซั่นที่สองชื่อว่า *Hajime no Ippo: New Challenger* ออกอากาศทางนิปปงทีวีตั้งแต่วันที่ 6 มกราคมถึง 30 มิถุนายน 2009

ในปี 2009 ริกิยะ โคยามะ ผู้พากย์เสียงมาโมรุ ทากามูระ เปิดเผยบนบล็อกของเขาว่ากำลังมีแผนสร้างภาคต่อของซีรีส์อนิเมะทางโทรทัศน์เรื่อง *Hajime no Ippo: New Challenger* ในตอนท้ายของบล็อกของเขา เขาเขียนว่า "แน่นอนว่าเรากำลังวางแผนสร้างภาคต่อด้วย!!" ในเดือนกรกฎาคม 2013 มีรายงานจากนิตยสาร *โชเน็นแม็กกาซีน* ฉบับที่ 34 ของปีนั้นว่า *ก้าวแรกสู่สังเวียน* ซีซั่นที่ 3 จะออกอากาศในปี 2013 ซีซั่นที่ 3 ชื่อว่า *Hajime no Ippo: Rising* ออกอากาศทั้งหมด 25 ตอนตั้งแต่วันที่ 5 ตุลาคม 2013 ถึง 29 มีนาคม 2014 *Hajime no Ippo: Rising* ได้รับการสตรีมบน Crunchyroll

ในอเมริกาเหนือ ซีซั่นแรกได้รับการเผยแพร่โดย Geneon Entertainment ในปี 2003 ซึ่งเปิดตัวภายใต้ชื่อ *Fighting Spirit* Geneon จัดจำหน่าย *Fighting Spirit* ในรูปแบบดีวีดี 15 แผ่น โดยแต่ละแผ่นมี 5 ตอน ดีวีดีชุดแรกออกจำหน่ายเมื่อวันที่ 6 กรกฎาคม 2004 และชุดที่ 15 ออกจำหน่ายเมื่อวันที่ 19 ธันวาคม 2006 ดีวีดีมีทั้งภาษาอังกฤษและภาษาสเปน รวมทั้งภาษาญี่ปุ่นต้นฉบับด้วย ภาพยนตร์โทรทัศน์เรื่อง *Champion Road* ออกอากาศในอเมริกาเหนือเมื่อวันที่ 9 มกราคม 2007 ไม่มีแผนที่จะออกอากาศ OVA, *Mashiba vs. Kimura* เนื่องจากยอดขายแผ่นดีวีดีของซีรีส์ชุดนี้ไม่ค่อยดีนัก ในเดือนกันยายน 2020 Discotek Media ประกาศว่าพวกเขาได้รับลิขสิทธิ์ในซีรีส์มังงะเรื่องนี้ รวมถึงตอนทั้ง 76 ตอน, *Champion Road* และ OVA *Mashiba vs. Kimura* ที่ออกอากาศเป็นครั้งแรกในอเมริกาเหนือ แผ่นบลูเรย์ชุดแรก (ตอนที่ 1–24) วางจำหน่ายเมื่อวันที่ 26 มกราคม 2021 ชุดที่สอง (ตอนที่ 25–48) วางจำหน่ายเมื่อวันที่ 30 มีนาคม 2021

## ตัวละครในภาคอนิเมะ
### ตัวละครหลัก
* มาคุโนอุจิ อิปโป (幕内)

: เกิดวันที่ 23 พฤศจิกายน ค.ศ. 1973 กรุ๊ปเลือด O นักชกรุ่นเฟเธอร์เวท สังกัดค่ายคาโมงาวะ ในอดีตเคยเป็นเด็กหนุ่มที่มีนิสัยขี้ขลาด แต่เมื่อเขาพบว่า มวย คือสิ่งที่เขารัก เขาก็ทุ่มเทให้กับมันอย่างสุดกำลัง อิปโปเป็นนักมวยที่มีความทรหดสูง และมีช่วงล่างที่แข็งแกร่ง ทำให้พลังหมัดของเขามีความหนักหน่วงมาก การชกของอิปโปจึงจบลงด้วยการ KO เสมอ ท่าไม้ตายของของเขาคือ *เด็มพ์ซี่ย์โรล*ในภายหลังได้พัฒนาไปเป็น *เด็มพ์ซี่ย์โรลฉบับเปลี่ยนแปลง*(ตามปกติ*เด็มพ์ซี่ย์โรล*จะใช้แรงเหวี่ยงร่างกายท่อนบนเป็นรูปเลขแปดแล้วระดมต่อยหมัดฮุคซ้ายขวาใส่คู่ต่อสู้แต่เมื่อถูกคู่ต่อสู้หลายๆคนจับทางได้อิปโปจึงได้เปลี่ยนรูปแบบของ *เด็มพ์ซี่ย์โรล*ให้มีหมัดกาเซลพั้นช์เพิ่มเข้าไปด้วยโดยเพิ่มแรงส่งจากร่างกายช่วงล่างทำให้พลังทำลายสูงขึ้นแต่ก็เป็นผลเสียต่อร่างกายของอิปโปเองหากใช้บ่อยเกินไป) (CV:คิยาสึ โคเฮ)

* **คาโบงาวะ เก็นจิ** (鴨川源二)
: เกิดวันที่ 15 มกราคม ค.ศ. 1917 กรุ๊ปเลือด A เจ้าของค่ายคาโมงาวะ แม้จะเป็นคนที่ค่อนข้างหัวแข็งและหัวโบราณ แต่ก็มีความรู้ทางทฤษฎีมวยสูง เป็นที่เคารพรักของลูกค่ายทุกคน (CV:อุสึมิ เคนจิ)

* **ทาคามูระ มาโมรุ** (鷹村 守)
: เกิดวันที่ 7 กรกฎาคม ค.ศ. 1969 กรุ๊ปเลือด O นักชกรุ่นมิดเดิ้ลเวท สังกัดค่ายคาโมงาวะ เป็นคนแรกที่มองเห็นแววนักมวยในตัวอิปโป แม้ปกติจะมีนิสัยทะลึ่งลามก และชอบพาลคนอื่นโดยไร้เหตุผล แต่สำหรับเรื่องมวยแล้ว เรียกได้ว่าเข้าขั้นอัจฉริยะ ทากามูระเป็นนักชกที่มีพลังหมัดหนักหน่วงและมีความทรหดสูง ทำสถิติชนะน็อกมาตลอดตั้งแต่ขึ้นชกครั้งแรก และเป็นนักมวยคนแรกของค่ายคาโมงาวะที่ได้เข็มขัดแชมป์โลก 2 รุ่น คือรุ่น จูเนียร์มิดเดิลเวท และรุ่นมิดเดิ้ลเวท (CV:โคยามะ ริกิยะ)

* **มิยาตะ อิจิโร่** (宮田一郎)
: เกิดวันที่ 27 สิงหาคม ค.ศ. 1973 กรุ๊ปเลือด A นักชกรุ่นเฟเธอร์เวท สังกัดค่ายคาวาฮาระ นักมวยอัจฉริยะผู้มีลีลาการชกอันแสนสง่างาม คู่แข่งตลอดกาลของอิปโป แรกเริ่มสังกัดค่ายคาโมงาวะ แต่หลังจากพ่ายแพ้แก่อิปโปในการชกซุปเปอร์ริงก์ ก็ได้ย้ายไปอยู่ค่ายคาวาฮาระ ท่าไม้ตายคือ *หมัดเคานเตอร์* (CV:เซกิ โทโมคาสึ)

* **อาโอกิ มาซารุ** (青木 勝)
: เกิดวันที่ 9 กันยายน ค.ศ. 1971 กรุ๊ปเลือด B นักชกรุ่นไลท์เวท สังกัดค่ายคาโมงาวะ เป็นทั้งเพื่อนสนิทและคู่แข่งของคิมูระ อนาคตอยากเปิดกิจการร้านราเมง ตอนนี้จึงชกมวยไปด้วยและทำงานพิเศษที่ร้านราเมงไปด้วยเพื่อเก็บเงินมาลงทุนเปิดร้าน ท่าไม้ตายคือ *หมัดกบกระโดด* (CV:ทาคางิ วาตารุ)

* **คิมูระ ทัตสึยะ** (木村達也)
: เกิดวันที่ 10 ตุลาคม ค.ศ. 1971 กรุ๊ปเลือด A นักชกรุ่นจูเนียร์ไลท์เวท สังกัดค่ายคาโมงาวะ เป็นทั้งเพื่อนสนิทและคู่แข่งของอาโอกิ มีนิสัยค่อนข้างใจเย็น จึงมักจะเป็นคนคอยห้ามปรามเวลาพรรคพวกมีเรื่องทะเลาะกันอยู่เสมอ ท่าไม้ตายคือ *ดราก้อนฟิชโบลว์* ซึ่งได้ไอเดียมาจากการกระโดดของปลามังกรที่ตัวเองเลี้ยงไว้ (CV:ฟุจิวาระ เคจิ)

* **ยางิ ฮารุฮิโกะ** (八木晴彦)
: เกิดวันที่ 18 เมษายน ค.ศ. 1949 กรุ๊ปเลือด AB ผู้จัดการค่ายคาโมงาวะ มีฝีมือในการตกปลามาก (CV:นาคาจิมะ โทชิฮิโกะ)

* **อิตางากิ มานาบุ** นักชกรุ่นเฟเธอร์เวท สังกัดค่ายคาโมงาวะ เป็นนักชกที่อยู่รุ่นเดียวกับอิปโป มาอยู่ค่ายเดียวกับอิปโปเพราะนับถือในฝีมือของอิปโปมาก มีนิสัยร่าเริง และมีความสามารถในเชิงชกระดับอัจฉริยะเนื่องจากมีประสาทสัมผัสที่เหนือกว่านักชกคนอื่นๆจึงสามารถหลบหมัดคู่ต่อสู้ได้อย่างง่ายดาย ท่าไม้ตายคือหมัดเม่น (หมัดที่รัวใส่คู่ต่อสู้อย่างรวดเร็วและแม่นยำเหมือนการสลัดขนของเม่น)

### ตัวละครอื่นๆ (นักมวย)
* **ยามาดะ นาโอมิจิ** (山田直道)
: เกิดวันที่ 3 ธันวาคม ค.ศ. 1974 กรุ๊ปเลือด B นักชกรุ่นจูเนียร์เวลเทอร์ สังกัดค่ายคาโมงาวะ *(ภายหลังย้ายไปสังกัดสมาคมมวยฮาจิโนเฮะ ที่[[อาโอโมริ]]) * ได้ฉายาว่า *เจ้าอ้วก* เนื่องจากเวลาที่เหนื่อยมากๆ มักจะอาเจียนอยู่บ่อยๆ ให้ความเคารพและนับถือในตัวอิปโปมาก ภายหลังได้ย้ายออกไปจากค่ายคาโมงาวะและต่อมาไม่น่าเชื่อว่าภายหลังเขาจะกลายมาเป็นผู้ท้าชิงแชมป์ญี่ปุ่นรุ่นเฟเธอร์เวทของอิปโปในนามที่ชื่อว่า Hammer Nao (CV:ซากางุจิ ไดสุเกะ)

* **โอดะ ยูซึเกะ** (小田裕介)
: เกิดวันที่ 20 กรกฎาคม ค.ศ. 1970 กรุ๊ปเลือด B นักชกรุ่นเฟเธอร์เวท สังกัดค่ายนิชิคาว่า คู่แข่งในการชกครั้งแรกของอิปโป ในอดีตเคยเป็นนักชกฝีมือดีคนหนึ่ง แต่เนื่องจากหลงระเริงในชื่อเสียง ไม่ค่อยสนใจที่จะฝึกซ้อมมวยเท่าไหร่นัก ทำให้ฝีมือการชกตกต่ำจนพ่ายแพ้มาหลายครั้ง แต่หลังจากที่ชกกับอิปโป เขาก็สำนึกตัวได้ และกลับมาตั้งใจฝึกซ้อมอีกครั้ง (CV:คันนะ โนบุโตชิ)

* **ฟูจิวาระ โยชิโอะ** (藤原義男)
: เกิดวันที่ 13 ตุลาคม ค.ศ. 1972 กรุ๊ปเลือด A นักชกรุ่นเฟเธอร์เวท สังกัดค่ายมาเอดะ คู่แข่งในการชกครั้งที่ 2 ของอิปโป ฝีมือการชกไม่โดดเด่นนัก แต่ชำนาญทางด้านการเอาหัวโขกมากกว่า (CV:ทาจิกิ ฟูมิฮิโกะ)

* **เจสัน โอซึมะ** (ジェイソン・尾妻)
: เกิดวันที่ 11 กันยายน ค.ศ. 1971 กรุ๊ปเลือด B นักชกรุ่นเฟเธอร์เวท สังกัดสมาคมมวยฮาจิโนเฮะ คู่แข่งคนแรกของอิปโปในศึกชิงแชมป์นักชกหน้าใหม่ภาคตะวันออก เป็นทหารอเมริกันที่ถูกส่งตัวมาประจำการที่ฐานทัพในอาโอโมริ มีหมัดฮุคซ้ายขวาที่หนักหน่วงมาก (CV:โคบายาชิ มาซาฮิโระ)

* **โคบาชิ เคนตะ** (小橋健太)
: เกิดวันที่ 9 พฤษภาคม ค.ศ. 1973 กรุ๊ปเลือด O นักชกรุ่นเฟเธอร์เวท สังกัดค่ายโอทากิ เป็นนักชกที่ไม่มีเทคนิคอะไรที่โดดเด่น พลังหมัดก็ไม่หนักหน่วง แต่สามารถเอาชนะคะแนนนักชกคนอื่นๆมาได้ด้วยการเข้ากอด และแย็ปสกัดเพื่อไม่ให้คู่ชก ชกในสไตล์ที่ตัวเองถนัดได้ รวมทั้งมีท่าบล็อกกากบาททำให้หมัดของคู่ชกย้อนกลับมา (CV:มัตสึโนะ ไทกิ)

* **ฮายามิ ริวอิจิ** (速水龍一)
: เกิดวันที่ 23 ธันวาคม ค.ศ. 1972 กรุ๊ปเลือด O นักชกรุ่นเฟเธอร์เวท สังกัดค่ายโอโตวะ นักชกรูปหล่อขวัญใจสาวๆ อดีตแชมป์ระดับอินเตอร์ไฮ เป็นตัวเก็งคนหนึ่งในศึกชิงแชมป์นักชกหน้าใหม่ภาคตะวันออก ท่าไม้ตายคือหมัดชุดที่เรียกว่า *ช็อตกัน* (CV:สึจิทานิ โคจิ)

* **มาชิบะ เรียว** (間柴 了)
: เกิดวันที่ 30 มิถุนายน ค.ศ. 1971 กรุ๊ปเลือด A นักชกรุ่นเฟเธอร์เวท (*ภายหลังเลื่อนขึ้นไปอยู่รุ่นจูเนียร์ไลท์เวท*) สังกัดค่ายโตโฮ เป็นนักมวยร่างสูงฝีมือฉกาจที่ยึดติดในชัยชนะเป็นอย่างมาก เขาสูญเสียพ่อแม่ไปตั้งแต่ตอนอายุ 17 ปี ปัจจุบันอาศัยอยู่กับน้องสาวเพียงลำพัง 2 คน ดูภายนอกเหมือนเป็นคนเย็นชาและน่ากลัว แต่จริงๆแล้วเป็นคนที่รักและห่วงน้องสาวมาก เขาพยายามทำงานทุกอย่างเพื่อหาเงินมาให้น้องสาวได้อยู่อย่างสุขสบาย ท่าไม้ตายคือ *ฟลิกเกอร์แย็ป* ซึ่งเป็นหมัดแย็ปที่เลียนแบบมาจากยอดแชมป์โลกในอดีตอย่าง โธมัส เฮิร์น (CV:ทานากะ มาซาฮิโกะ)

* **เซนโด ทาเคชิ** (千堂武士)
: เกิดวันที่ 5 พฤษภาคม ค.ศ. 1972 กรุ๊ปเลือด B นักชกรุ่นเฟเธอร์เวท สังกัดสมาคมมวยนานิวะ แชมป์นักชกหน้าใหม่แห่งภาคตะวันตก เป็นนักชกสไตล์เดียวกับอิปโป มีพลังหมัดที่หนักหน่วงมาก ตั้งแต่ที่ได้ดูวิดีโอการชกของอิปโป เขาก็มองว่าอิปโปเป็นคู่แข่งของเขามาตลอด ท่าไม้ตายคือ *สแมช* (CV:โอโนซากะ มาซายะ)

* **[[จิมมี่ ศรีฟ้า]]** (ジミー・シスファー)
: นักชกรุ่นเฟเธอร์เวทชาวไทย ฝีมือเก่งกาจจนถูกขนานนามว่าเป็น *เขาทราย แกแลคซี่* คนที่สองของเมืองไทย แต่ก็ต้องพ่ายแพ้ให้กับหมัดจอลท์เคานเตอร์ของมิยาตะ

* **ซาเอกิ ทาคุมะ** (冴木卓麻)
: เกิดวันที่ 7 เมษายน ค.ศ. 1970 กรุ๊ปเลือด A นักชกรุ่นเฟเธอร์เวท สังกัดค่ายคาวาอิ คู่แข่งคนแรกของอิปโปในศึกทัวร์นาเมนต์ระดับ A เป็นนักชกจอมเทคนิคที่มีความเร็วสูงจนได้ฉายาว่า *ดาวสายฟ้า* (CV:ยานาดะ คิโยยูกิ)

* **อเล็กซานเดอร์ วอรูค ซานคีเยฟ** (ญี่ปุ่น:アレクサンダー・ヴォルグ・ザンギエフ, อังกฤษ:Alexander Volg Zangief)
: เกิดวันที่ 30 ตุลาคม ค.ศ. 1972 กรุ๊ปเลือด O นักชกรุ่นเฟเธอร์เวท สังกัดค่ายโอโตวะ อดีตแชมป์โลกมวยสมัครเล่นชาวรัสเซีย มาชกมวยในญี่ปุ่นเพื่อหาเงินไปรักษาแม่ที่กำลังเจ็บป่วย เป็นนักมวยที่ยอดเยี่ยมทั้งในด้านกำลังและเทคนิค ท่าไม้ตายคือ *White Fang* ซึ่งเป็นการออกหมัดอัปเปอร์คัทและช็อปปิ้งไรท์ใส่คู่ชกในจังหวะที่เกือบจะพร้อมกัน คล้ายกับขากรรไกรบนและล่างของสัตว์ป่าที่ใช้บดขยี้เหยื่อ (CV:โมริคาวะ โทชิยูกิ)

* **ดาเตะ เอจิ** (伊達英二)
: เกิดวันที่ 3 กรกฎาคม ค.ศ. 1964 กรุ๊ปเลือด A นักชกรุ่นเฟเธอร์เวท สังกัดค่ายนากะได แชมป์ญี่ปุ่นผู้เปี่ยมไปด้วยความสามารถและคุณสมบัติที่เพียบพร้อม เคยแขวนนวมไปครั้งหนึ่งเนื่องจากพ่ายแพ้แก่ ริคาร์โด มาร์ติเนซ แชมป์โลกชาวเม็กซิกันอย่างหมดรูป แต่ต่อมาก็ได้คืนสังเวียน และทวงตำแหน่งแชมป์ญี่ปุ่นคืนมาได้ ภายหลังได้สละตำแหน่งเพื่อขึ้นไปชกระดับโลก เพื่อจะได้แก้มือกับ ริคาร์โด มาร์ติเนซ อีกครั้ง ท่าไม้ตายคือ *หมัดควงสว่านที่ Heartbreakshot* (CV:ไอซาวะ มาซากิ)

* **[[พรชัย ชูวัฒนา]]** (ญี่ปุ่น:ポンチャイ・チュワタナ, อังกฤษ:Ponchai Chuwatana)
: เกิดวันที่ 15 สิงหาคม ค.ศ. 1970 กรุ๊ปเลือด B นักมวยจากประเทศไทย เป็นคู่ชกคนแรกในการคืนสังเวียนของอิปโปหลังจากที่พ่ายแพ้แก่ดาเตะในศึกชิงแชมป์ พรชัยเป็นนักชกฝีมือเยี่ยมและมีความทรหดสูงมาก เขาสามารถน็อก จิมมี่ ศรีฟ้า ผู้ที่เคยทำให้มิยาตะถึงกับย่ำแย่มาแล้วได้อย่างง่ายดาย

* **ชิเงตะ อากิระ** (茂田 晃)
: นักชกรุ่นเฟเธอร์เวท สังกัดค่ายชินนิฮง อยู่รองอันดับ 4 รุ่นเฟเธอร์เวท และเป็นผู้ท้าชิงคนที่ 2 ในการป้องกันตำแหน่งแชมป์ของเซนโด แม้จะเป็นมวยถนัดซ้าย แต่ก็มีหมัดขวาที่หนักหน่วงมาก นั่นเพราะจริงๆแล้วเขาเป็นนักชกถนัดขวา (CV:โยชิโนะ ฮิโรยูกิ)

* **ซานาดะ คาซึกิ** (真田一機)
: นักชกรุ่นเฟเธอร์เวท สังกัดค่ายคิโนชิตะ นักศึกษาคณะแพทยศาสตร์ มหาวิทยาลัยเทโตะ ลูกชายคนเดียวของ ผ.อ.โรงพยาบาลซานาดะ เดิมเป็นแชมป์ในรุ่นจูเนียร์เฟเธอร์เวท แต่ต่อมาได้สละตำแหน่ง และเลื่อนขึ้นมาอยู่รุ่นเฟเธอร์เวทเพื่อชกกับอิปโป ซานาดะเป็นคนที่มีทักษะทางมวยสูง บวกกับความรู้ทางการแพทย์ที่ได้ร่ำเรียนมา ทำให้เขารู้จุดอ่อนทุกส่วนในร่างกายที่ชกแล้วสามารถทำให้คู่แข่งหมดพลังและล้มลงได้อย่างรวดเร็ว ท่าไม้ตายของเขาคือ *นางแอ่นเหิน* , *นางแอ่นคืนรัง* และ *ตาใต้ฝุ้น* ที่ได้เทรนเนอร์อย่าง ฮามะ ดันคิจิ เป็นผู้ฝึกสอนให้ (CV:ยามาเดระ โคอิจิ)

* **ซาวามูระ ริวเฮ**
: นักชกรุ่นเฟเธอร์เวท ฉายามังกรแห่งโอวาริ มีฝีมือการชกสูงส่งแต่นิสัยก้าวร้าวชอบใช้ความรุนแรงเพราะอดีตเคยเป็นอันธพาลมาก่อน เป็นนักมวยที่มีทักษะการใช้หมัดได้ดีทั้งสองข้าง สำหรับหมัดซ้ายนั้นจะมีท่าไม้ตายที่เรียกว่า **หมัดกระสุน ** (เป็นหมัดแย็บที่รวดเร็วและมีพลังทำลายสูง) ส่วนหมัดขวาจะมีหมัดเคาน์เตอร์ที่รวดเร็วและหนักหน่วง ***'เรียกว่าหมัดสายฟ้า***

### ตัวละครอื่นๆ
* **มาคุโนอุจิ ฮิโรโกะ** (幕之内寛子) เกิดวันที่ 12 พฤศจิกายน ค.ศ. 1949 กรุ๊ปเลือด O แม่ของอิปโป (CV:เทราอุจิ โยริโกะ)
* **มาชิบะ คุมิ** (間柴久美) เกิดวันที่ 21 มีนาคม ค.ศ. 1974 กรุ๊ปเลือด O น้องสาวของมาชิบะที่เป็นแฟนกับอิปโป(CV:โคบายาชิ ซานาเอะ)
* **อุเมซาว่า มาซาฮิโกะ** (梅沢正彦) เกิดวันที่ 3 ตุลาคม ค.ศ. 1973 กรุ๊ปเลือด AB ในอดีตชอบรังแกอิปโป แต่ตอนนี้เป็นเหมือนเพื่อนสนิทที่รู้ใจกันมากที่สุด (CV:มาโดโนะ มิตสึอากิ)
* **ฟูจิอิ มิโนรุ** (藤井 稔) เกิดวันที่ 6 มิถุนายน ค.ศ. 1969 กรุ๊ปเลือด B ผู้สื่อข่าวนิตยสารบ็อกซิ่งแฟนรายเดือน (CV:โอโนะ เคนอิจิ)
* **อีมูระ มาริ** (飯村真理) ผู้สื่อข่าวนิตยสารบ็อกซิ่งแฟนรายเดือน (CV:ชิโนฮาระ เอมิ)
* **หมอยามางุจิ** (山口先生) แพทย์หญิงผู้เชี่ยวชาญทางด้านกระดูก อดีตเคยเป็นนักยูโด และมีฝีมือถึงขั้นชนะเลิศระดับประเทศมาแล้ว เป็นคนรักษาหมัดขวาของอิปโปจนหายเป็นปกติ (CV:โคบายาชิ ยูโกะ)
* **โทมิโกะ** (トミ子) เพื่อนของคุมิ เป็นแฟนสาวของอาโอกิ (CV:สึดะ โชโกะ)
* **เนโกตะ กินปาจิ** (猫田銀八) เจ้าของกิจการบ้านพักบนภูเขา เป็นทั้งเพื่อนและคู่แข่งของคาโมงาวะมาตั้งแต่สมัยหนุ่มๆ มีทักษะทางมวยสูงมาก (CV:นางาอิ อิจิโร่)
* **ฮามะ ดันคิจิ** (浜 団吉) เพื่อนของคาโมงาวะ เป็นเทรนเนอร์ที่ฝึกสอนมวยให้กับซานาดะ (CV:คาโต้ เซโซ)

## รายชื่อตอน

1. First step
2. Fruits of Labor
3. Tear of Joy
4. Shadow boxing

## อ้างอิง

## แหล่งข้อมูลอื่น

* เว็บไซต์อย่างเป็นทางการ  
* เว็บไซต์อย่างเป็นทางการ - ภาคแชมเปี้ยนโร้ด 

หมวดหมู่:ภาพยนตร์อนิเมะโทรทัศน์

หมวดหมู่:มังงะที่ตีพิมพ์ในปี พ.ศ. 2532
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2543
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2552
หมวดหมู่:ภาพยนตร์ญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะและมังงะเกี่ยวกับกีฬา
หมวดหมู่:แมดเฮาส์
หมวดหมู่:แมปปา
หมวดหมู่:วิบูลย์กิจ
หมวดหมู่:รายการโทรทัศน์ของนิปปงทีวี
หมวดหมู่:ภาพยนตร์อนิเมะที่ออกฉายในปี พ.ศ. 2546
หมวดหมู่:มังงะที่ได้รับการดัดแปลงเป็นภาพยนตร์